Kasper Risgård kom i sommer til græske Panionios, men her kan og vil de ikke bruge ham. Derfor kan han skifte til en anden klub, uden det koster klubben. Kasper Risgårds tidligere klub AaB, hænger som agterlanterne i Superligaen, men alligevel er han ikke aktuel for klubben. - Der hvor vi måske er mest opmærksomme, det er ikke lige på den centrale midtbane, siger AaB's sportsdirektør Lynge Jakobsen til DR Sporten. Kasper Risgård spillede i AaB fra 2002-2009, og skiftede derefter til Arminia Bielefeld i Tyskland. Men efter en mislykket sæson, gik turen til Grækenland.

Referat:
Den tidligere AaB-spiller Kasper Risgård er gratis, men AaB er ikke interesseret i midtbanespilleren.